cyanic-selkie/wikianc huggingface dataset:
M (ֆիլմ, 1931)
Սյուժե
Գերմանիայի քաղաքներից մեկի ոստիկանությունը փակուղում է հայտնվել, փորձելով գտնել սերիական մարդասպանին, ով արդեն սպանել է մի քանի երեխաների։ Եղած փաստերը բավարար չեն մարդասպանին գտնելու համար։ Իսկ այդ ընթացքում սպանությունները շարունակվում են։
Քաղաքի բնակիչները տագնապի մեջ են, նրանք կասկածում են ամեն պատահածի, ով փողոցում փորձում է խոսել որևէ երեխայի հետ։ Յուրաքանչյուրը կասկածում է իր մտերիմներից կամ հարևաններից որևէ մեկին։
Ոստիկանությունն անընդհատ ստուգումներ և պարեկային հսկողություն է իրականացնում, սակայն ապարդյուն։ Քաղաքի հանցագործ խմբավորումները նույնպես անհանգստացած են անորսալի մարդասպանին չգտնելու հետևանքով ոստիկանության չափից դուրս ակտիվությունից և իրենց հերթին փորձում են գտնել խորհրդավոր անձնավորությանը։ Մարդասպանը, չվախենալով ոչ ոքից, գաղտնի կերպով մամուլին է հանձնում նամակ, որտեղ գրված է, թե զոհերն ավելանալու են։
Ոստիկանության գլխավոր տեսուչ Կառլ Լոմաննը (Օտտո Վերնիկե) հանձնարարում է իր աշխատակիցներին ստուգել վերջին տարիներին հոգեբուժարաններից դուրս գրված անձանց ցուցակը և փորձել մարդասպանին գտնել նրանց մեջ։ Ոստիկաններից մեկին հաջողվում է գտնել փաստեր ընդդեմ հոգեբուժարաններից մեկի նախկին հիվանդ Հանս Բեկերտի (Պետեր Լորրե) ...
The Allman Brothers Band (ալբոմ)
The Allman Brothers Band, ամերիկյան ռոք խումբ The Allman Brothers-ի առաջին ալբոմը, որը թողարկվել է 1969 թվականին։
Ալբոմի մասին
ԱՄՆ-ի հարավային հատվածներում ալբոմը վատ վաճառվեց՝ զբաղեցնելով ընդամենը 188-րդ հորիզոնականը Բիլլբորդ 200 վարկանշային աղյուսակում ։ «Whipping Post»-ը ընդգրկվեց այն 500 երգերի ցանկում, որոնցից ձևավորվել է ռոք ն' ռոլը ։
Արտաքին հղումներ
Կատեգորիա:1969 ալբոմներ Կատեգորիա:Անգլալեզու ալբոմներ
Ֆեոդոր Վասիլև
Կենսագրություն
Սովորել է Պետերբուրգի գծանկարչության դպրոցում, 1871 թվականին՝ Գեղարվեստի ակադեմիայում։ Վասիլևը խոր հետք է թողել ռուսական արվեստում։ Ստեղծել է ռոմանտիկ հուզականությամբ տոգորված բնանկարներ («Հոտի վերադարձը», «Անձրևից առաջ», «Ամպրոպից հետո», երեքն էլ՝ 1868-1869, Տրետյակովյան պատկերասրահ, Մոսկվա)։ Վասիլևի ստեղծագործության համար մեծ նշանակություն է ունեցել Ի․ Ե․ Ռևցինի հետ Վոլգայով շրջագայությունը․ ստեղծել է գունանկարներ և գծանկարներ («Վոլգայի տեսարան։ եռնանավեր», 1870, Ռուսական թանգարան, Սանկտ Պետերբուրգ)։ Վերադառնալով Պետերբուրգ՝ Վասիլևը կերտել է իր նշանավոր գործերից մեկը «Ձնհալ»-ը (1871, Տրետյակովյան պատկերասրահ)։ 1871 թվականին, թոքախտով հիվանդ, տեղափոխվել է Յալթա, ուր ստեղծել է էպիկական բնույթի « Թաց մարգագետին » 1872 և վերջին՝ « Ղրիմի լեռներում » (1873, երկուսն էլ՝ Տրետյակովյան պատկերասրահ) կտավները։ Վասիլևի ստեղծած «Ձնհալ» (1871, Տրետյակովյան պատկերասրահ, Մոսկվա) ստեղծագործությունում դրսևորվել է 1860-1870-ական թվականներին ռուս բնանկարի վարպետներին բնորոշ՝ բնապատկերը ոգեշունչ, հասարակական առաջադեմ իդեալների արտահայտություն դարձնելու ձգտումը։
Ծանոթագրություններ
Կատեգորիա:Ռուս նկարիչներ Կատեգորիա:1850 ծնունդներ Կատեգորիա:1873 մահեր
Հիրոսիմա (պրեֆեկտուրա)
Հերոսիմա (広島県), պրեֆեկտուրա Ճապոնիայում, որը գտնվում է Տյուգոկու տարածաշրջանում Հոնսյու կղզու վրա։ Պրեֆեկտուրայի կազմի մեջ են մտնում նաև Ներքին Ճապոնական ծովում գտնվող 140 կղզիներ։
Վարչական կենտրոնը Հիրոսիմա քաղաքն է։
Պրեֆեկտուրայի տարածքը կազմում է 8 479,03 կմ²։ Բնակչությունը, 2008 թվականի մարդահամարի արդյունքներով կազմել է 2 870 008 մարդ, իսկ բնակչության խտությունը 338,5 մարդ/կմ² է։
Արտաքին հղումներ
Կատեգորիա:Տյուգոկու տարածաշրջան Կատեգորիա:Ճապոնիայի պրեֆեկտուրաներ
Կիրեևվկա (Օկտյաբրսկի շրջան)
Կիրեևվկա (Киреевка), գյուղակ Ռուսաստանի Ռոստովի մարզի Օկտյաբրսկի շրջանում։ Մտնում է Արտեմոսկովո գյուղական համայնքի կազմի մեջ։ Բնակչությունը կազմում է 1006 մարդ։ Հիմնվել է 1801 թ.։
Էվանիլսոն
Էվանիլսոն Ապարեսիդո Ֆերեյրա, կամ պարզապես Էվանիլսոն, (սեպտեմբերի 12, 1975 թ., Դիամանտինա, Մինաս-Ժերայս), նախկին բրազիլացի ֆուտբոլիստ է։ Խաղային կարիերայի մեծ մասն անց է կացրել Դորտմունդի Բորուսիայում։ Հանդես էր գալիս աջ պաշտպանի ու նաև աջ կիսապաշտպանի դիրքերում ։
Ակումբային կարիերա
Էվանիլսոնն իր պրոֆեսիոնալ կարիերան սկսել է «Ամերիկա Մինեյրո» ակումբում։ Բայց 1999 թ. օգոստոսի 16-ին նա լքեց այդ ակումբը ու հայտնվեց Դորտմունդի Բորուսիայում։ Բորուսիայի հետ ունեցած պայմանագիրը բավական խճճված տեսք ուներ. 2006 թ. նրա հայրենակից Մարսիո Ամորոզոն Պարմայից տեղափոխվեց Բորուսիա 25 միլիոն եվրոյի դիմաց, իր հերթին Էվանիլսոնը վաճառվեց իտալական ակումբին 17.5 միլիոն եվրոյի դիմաց, իսկ հետո գերմանական ակումբը մինիմալ գնով կարողացավ ձեռք բերել Էվանիլսոնին վարձակալական հիմունքներով, իսկ հետո 2003 թ. Բորուսիան ըստ պայմանագրի ստիպված նաև հետ գնեց բրազիլացուն վճարելով 15 միլիոն եվրո  ։
4 մրցաշրջանների ընթացքում Էվանիլսոնը իրեն կարողացավ լավ դրսևորել գերմանական ակումբում, որտեղ իր լավագույն խաղընկերներից էր իր հայրենակից Լեոնարդո Դեդեն, ով Բորուսիա էր տեղափոխվել 1 տարի շուտ, քան Էվանիլսոնը։ 2002 թ. Բորուսիան կարողացավ հաղթել գերմանական առաջնությունում (Էվանիլսոնն անցկացրեց 27 հանդիպում, դարձավ 1 գոլի հեղինակ) ու նաև հասավ ՈՒԵՖԱ Եվրոպայի Լիգայի եզրափակիչ փուլ (Էվանիլսոնը խաղաց 9 խաղ, որից 7-ը՝ ամբողջական)։ Այն վերջին 2 տարիները, որ նա անցկացրեց գերմանական ակումբում, շատ քիչ էր կարողանում հայտնվել մարզադաշտում, քանի որ նրան հանգիստ չէին տալիս վնասվածքները։ 2005 թ. ապրիլի վերջին նա վերադարձավ հայրենիք, միանալով Ատլետիկո Մինեյրոյին։ Ակումբի հետ Էվանիլսոնը կնքեց 2 տարվա պայմանագիր, սակայն այդ պայմանագիրը ժամկետից շուտ չեղյալ համարվեց այն պատճառով, որ նրան չկարողացան վճարել աշխատավարձ։
2006 թ. հունվարի 17-ին Էվանիլսոնը վերադարձավ Գերմանիա ու 5 ամիս ժամկետով պայմանագիր կնքեց «Քյոլն» ակումբի հետ։ Նոր ակումբում նա ընդամենը 1 ամբողջական խաղ անցկացրեց, երբ իր թիմը մրցում էր «Հաննովեր 96» ակումբի հետ։ Այդ խաղում Էվանիլսոնի թիմը պարտվեց նվազագույն հաշվով ու մրցաշրջանի ավարտին զրկվեց Բունդեսլիգայում հանդես գալու իրավունքից։ Էվանիլսոնը իր պրոֆեսիոնալ կարիերան ավարտեց 35 տարեկան հասակում. նրա վերջին պրոֆեսիոնալ ակումբը եղավ իր հարազատ Ամերիկա Մինեյրոն։
Միջազգային կարիերա
Էվանիլսոնը Բրազիլիայի ազգային հավաքականի կազմում անցկացրել է 13 հանդիպում 1 տարվա ընթացքում, այդ թվում 2 հանդիպում Ամերիկայի Գավաթի խաղերում, որտեղ նա իր թիմի հետ կարողացավ հաղթել ։
Հղումներ
• |www.footballzz.co.uk
Կատեգորիա:Բրազիլացի ֆուտբոլիստներ Կատեգորիա:1975 ծնունդներ Կատեգորիա:Սեպտեմբերի 12 ծնունդներ Կատեգորիա:Բորուսիա Դորտմունդի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Պարմայի ֆուտբոլիստներ Կատեգորիա:Բրազիլիայի հավաքականի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Ֆուտբոլի կիսապաշտպաններ
Ստանդարտ էլեկտրոդային պոտենցիալ (տվյալների էջ)
Ներքևում բերված է ստանդարտ էլեկտրոդային պոտենցիալների հարաբերական մեծությունները վոլտերով ստանդարտ ջրածնային էլեկտրոդի նկատմամբ հետևյալ պայմաններում.
Չնայած կիսառեակցիաներից շատերը գրված են բազմաէլեկտրոնային անցումների համար, բայց աղյուսակում նշված պոտենցիալները նախատեսված են մեկ էլեկտրոնի անցման համար։ Բոլոր ռեակցիաները պետք է բաժանվեն էլեկտրոնի ստեխիոմետրիկ գործակցին, որպեսզի ստացվի ռեակցիայի ճշգրիտ հավասարում։
Պոտենցիալները պետք է բաժանել 0.059 հաստատունին, որպեսզի ստացվի pe° մեծությունը, որն անհրաժեշտ է Նեռնստի հավասարման մեջ և այլ թերմոդինամիկական հաշվարկների համար։
Նշանակումներ՝ (s) պինդ նյութ (l) հեղուկ, (g) գազ, (aq) ջրային (լռելյայն բոլոր լիցքավորված մասնիկների համար), (Hg) ամալգամ, թավատառ՝ ջրի էլեկտրոլիզի հավասարում
Արտաքին հղումներ
Կատեգորիա:Էլեկտրաքիմիա Կատեգորիա:Ցանկեր:Քիմիա
Հին փոստ
Հին փոստ (Стара пошта), Բելգրադում՝ ժամանակակից Սերբիա, հին շենք, որ չի պահպանել նախկին տեսքը։ Գտնվելով Բելգրադի գլխավոր երկաթուղային կայարանի հարևանությամբ այն համարվել է քաղաքի ամենագեղեցիկ շենքերից ու խորհրդանիշներից մեկը ։ Մոմիր Կորունովիչի (սերբ.՝ Момир Коруновић) նախագծով սերբ-բյուզանդական վերածննդի ոճով կառուցված փոստային բաժանմունքը հիմնականում ավերվել է Երկրորդ համաշխարհային պատերազմի ժամանակ Հարավսլավիայի ռմբակոծությունների հետևանքով, իսկ ավելի ուշ՝ 1947 թվականին, վերակառուցվել է ֆունկցիոնալիզմի ոճով։
Տեղադրություն
Շենքը գտնվում է Բելգրադի գլխավոր երկաթուղային կայարանից հարավ՝ Սավսկա հրապարակի հարավային անկյունում, Սավսկա փողոց 2 հասցեում։ Այն գտնվում է Բարա Վենետիկ (Бара Венеција) թաղամասում կամ Սավամալայի (Савамала) ամենահարավային մասում։ Գտնվելով Սավսկա փողոցի սկզբում, այն գտնվում է Սուրբ Սավա հիվանդանոցի դիմաց, մինչդեռ Ստեֆան Նեմանիեի հուշարձանը և Սավա հրապարակի հետիոտնային հատվածը գտնվում են հյուսիս-արևելքում ։
Ծագում
Կառուցվել է 1920-ականներին՝ որպես թիվ 2 փոստային բաժանմունք։ Այն կառուցվել է ճարտարապետ Մոմիր Կորունովիչի կողմից՝ սերբ Գաուդի մականունով։ Շռայլորեն զարդարված ճակատի շնորհիվ այն նկարագրվել է որպես «ճարտարապետական գեղեցկություն» և համարվել է Բելգրադի ամենագեղեցիկ շենքերից մեկը, ինչպես նաև Կորունովիչի լավագույն աշխատանքներից մեկը ։ Փոստային բաժանմունքի ճարտարապետությունը համատեղում է էքսպրեսիոնիստական և մոդեռնիստական մոտիվները։ Աշխատելով այս շենքի վրա՝ Կորունովիչը հրաժարվել է ակադեմիական խստությունից։ 1930-ականների վերջին փոստային բաժանմունքն ունեցել է ավելի քան 700 աշխատակից՝ համարվելով Բալկանների ամենամեծ փոստային բաժանմունքը  ։ Այն վնասվել է Երկրորդ համաշխարհային պատերազմի ժամանակ և վերանորոգվել է ։
21-րդ դար
Չնայած նախորդ հայտարարություններին՝ 2020 թվականի մայիսին հայտարարվել է, որ շենքը չի վերականգնվի իր տեսքով, որը գոյություն է ունեցել մինչև Երկրորդ համաշխարհային պատերազմը։ Քաղաքը հայտարարել է, որ ամբողջական վերակառուցումը ֆինանսապես անխոհեմ կլինի, քանի որ շենքը կորցրել է իր սկզբնական կառուցվածքը։ Փոխարենը, 2021 թվականին կկազմակերպվի ճարտարապետական դիզայնի մրցույթ, որի խնդիրն է լինելու ներառել բնօրինակ ճակատի «բնօրինակ տարրերը»։ Շենքը վերջինն էր մի շարք նախագծերում, որտեղ քաղաքային վարչակազմը խոստացել է վերականգնել քաղաքի տեսարժան վայրերը իրենց նախկին տեսքով, բայց փոխարենը հիմնականում պարզապես վերանորոգել է դրանք (Բելգրադի գլխավոր երկաթուղային կայարան, Բելգրադի կոոպերատիվ (Београдска задруга), Սերբիայի ազգային թանգարան)։ Հասարակական բացասական արձագանքից հետո (մատնանշելով այլ քաղաքներ, որոնք վերականգնում են իրենց տեսարժան վայրերը, ինչպիսիք են Բեռլինը, Բուդապեշտը կամ Վարշավան, և պատշաճ բացատրությունների բացակայությունը, թե ինչու վերակառուցումը տարբերակ չէ), քաղաքի գլխավոր քաղաքապետ Մարկո Ստոյչիչը մեկ ամիս անց հայտարարել է, որ սկզբնական ճակատը կվերականգնվի ։
2021 թվականի մայիսին քաղաքը հայտարարել է, որ ԲՀԻ շենքի (Beogradski izdavačko-grafički zavod, Зграда БИГЗ-а) նկարիչները և այլ վարձակալները կարող են տեղափոխվել շենք վերակառուցումից հետո, եթե քաղաքը որոշի այն հարմարեցնել մշակութային կենտրոնի համար։ Երբ 2015 թվականին ստորագրվել է Բելգրադի առափնյա գծի (Београд на води) կառուցման պայմանագիրը, փոստային բաժանմունքի շենքը հանձնվել է Արաբական Միացյալ Էմիրությունների ներդրողներին՝ առևտրային շենքի հարմարեցնելու համար, բայց առանց սկզբնական ճակատը վերականգնելու ներդրողի պարտավորությունների։ Քաղաքը հայտարարել է ներդրողների հետ հնարավոր համաձայնության մասին՝ շարունակելու ֆինանսավորել շենքի վերակառուցումը մշակութային կենտրոնի՝ առաջարկելով նրանց հարկային զեղչեր։ Այդ ժամանակ փոստային բաժանմունքի աշխատակիցները հիմնականում տարհանվել են շենքից ։
Իրավիճակը կրկին փոխվել է 2022 թվականի հունիսին, երբ քաղաքը հայտարարել է, որ հին շենքն ամբողջությամբ կքանդվի, իսկ նորը՝ Կորունովիչի նախագծով հնի ճշգրիտ կրկնօրինակը, կկառուցվի զրոյից։ Նոր շենքում կտեղակայվեն քաղաքային գրադարանը և «Բոշկո Բուխա» թատրոնի (Pozorište Boško Buha) երեկոյան բեմը։ Շինարարությունը ֆինանսավորվելու է Բելգրադի առափնյա գիծ ընկերության կողմից, որն այնուհետև այն կփոխանցի Բելգրադին։ Շենքի հետևում կառուցվելու է մեծ ավտոկայանատեղի ։
2023 թվականի հունվարին հայտարարվել է, որ վերանորոգված շենքը կբացվի 2025 թվականի սկզբին։ Դեռ որոշված չէ՝ կպահպանվեն Սավսկա փողոցին նայող երկու արտաքին պատերը, թե ամեն ինչ կքանդվի և ամբողջովին կվերակառուցվի։ Շենքը կկառուցվի Բելգրադի առափնյա գիծ նախագծի շրջանակներում նախկին երկաթուղային կայարանի հետ, որը հարմարեցվելու է Սերբիայի Պատմական թանգարանին, և նոր դպրոցի ու մանկապարտեզի շենքերը, որոնք նախատեսվել են փոստային բաժանմունքի հետևում ։
Ծանոթագրություններ
Կատեգորիա:Բելգրադի շենքեր և կառույցներ
Աթիյե Դենիզ
Աթիյե Դենիզ (թուրք. Atiye Deniz, ), թուրք փոփ երգչուհի։
Ադրիանա Պանա
Ադրիանա Պանա Adriana Cosmina Pana, ռումինացի մարզուհի, ծանրորդ, 2022 թվականի Եվրոպայի երիտասարդների և 2023 թվականի Եվրոպայի փոխչեմպիոն։
Աթիյե Դենիզ
Կենսագրութոյուն
Ծնվել է Գերմանիայի Բրեմեն քաղաքում։ Մանուկ հասակում երազել է երգչուհի դառնալ, Գերմանիայում մասնակցել է բազմաթիվ մանկական երաժշտական փառատոնների։ Նա տիրապետում է թուրքերեն, անգլերեն, գերմաներեն, հոլանդերեն և ֆրանսերեն լեզուներին։
Ադրիանա Պանա
Կենսագրություն
2021 թվականին Մոսկվայում տեղի ունեցած Եվրոպայի առաջնությունում Ադրիանան հրում վարժությունում բարձրացրել է 84 կգ քաշային ծանրաձողը և փոքր արծաթե մեդալ նվաճել։
Աթիյե Դենիզ
Գործունեություն
Վեց տարեկանում Աթիյե Դենիզը նվագում էր դաշնավուր և դարբուկ, պրոֆեսիոնալ պարում էր, և հանդիսանում էր բալետմաստեր իր հոլովակներում և համերգների ժամանակ։
Ադրիանա Պանա
Կենսագրություն
2022 թվականի հոկտեմբերին Ալբանիայում տեղի ունեցած ծանրամարտի Եվրոպայի երիտասարդական առաջնությունում դարձել է աշխարհի փոխչեմպիոն, ինչպես նաև 45 կգ քաշային կարգում երկու վարժությունում նվաճել փոքր արծաթե մեդալ։
Աթիյե Դենիզ
Գործունեություն
2006 թվականին Աթիյեն ստացավ երաժշտական մրցանակ` Kral TV-ի կողմից «Տարվա լավագույն կանացի դեբյուտը» անվանակարգում, 2007 թվականին նա թողարկեց իր առաջին «Gözyaşlarım» կոչվող ալբոմը։
Ադրիանա Պանա
Կենսագրություն
Նույն թվականին Բոգոտայում տեղի ունեցած ծանրամարտի Աշխարհի առաջնությունում ռումինացի մարզուհին 45 կգ քաշային կարգում զբաղեցրել է վերջին 8-րդ տեղը ։
Աթիյե Դենիզ
Գործունեություն
2009 թվականի մարտի 24-ին Sony Music Entertainment-ի ձայնագրող ընկերությունը թողարկեց երգչուհու երկրորդ ալբոմը, որը կոչվում էր պարզապես Atiye : Այս ալբոմի առաջին սինգլը՝ «Muamma» (Հանելուկ), Billboard Türkiye ամսագրում զբաղեցրել է Türkiye Top 20 հիթ-շքերթում 5-րդ տեղը ։ «Salla» երգը թողարկվել է որպես երկրորդ սինգլ, որը զբաղեցնում էր երրորդ տեղը հիթ-շքերթում։ Hürriyet թերթը Atiye ալբոմը գրանցեց իր 2008 թվականի տաս լավագույն ալբոմները բաժնում՝ զբաղեցնելով 8-րդ տեղը։
Արտաքին հղումներ
Կատեգորիա:Թուրք երգչուհիներ Կատեգորիա:21-րդ դարի թուրք երգիչներ Կատեգորիա:Թուրք փոփ երգիչներ Կատեգորիա:Թուրքական ծագմամբ գերմանացիներ Կատեգորիա:Հոլանդացի երգչուհիներ Կատեգորիա:Թուրք երգիչ-երգահաններ Կատեգորիա:Բրեմենում ծնվածներ Կատեգորիա:21-րդ դարի երգչուհիներ
Անդրանիկ Պետրոսյան (այլ կիրառումներ)
Անդրանիկ Պետրոսյան անունը կարող է վերաբերել հետևյալ անձանց.
Հարություն Դավթյան
Հարություն Վահանի Դավթյան, օդաչու-հրամանատար։
Կենսագրություն
Ավարտել է Սասովոյի (Ռյազանի մարզ, Ռուսաստան) քաղաքացիական ավիացիայի օդաչուական ուսումնարանը (1975), վերապատրաստվել Կիրովգրադի (Ուկրաինա) օդաչուական դասընթացներում (1980)։ 1975-1998 թվականներին աշխատել է «Էրեբունի» օդանավակայանում։
1990-1992 թվականներին Յակ-40 ինքնաթիռի անձնակազմում (հրամանատար) մասնակցել է Արցախի ինքնապաշտպանությանը։ Շուշիի ազատագրմանը նախորդող օրերին մարտական գոտում կատարել է 15-ից ավելի թռիչք։ 1992 թվականի մայիսի 9-ին գնդակոծվել է Յակ-40 ինքնաթիռը, անձնակազմը (Հարություն Դավթյանի հրամանատարությամբ) կարողացել է հմտությամբ վայրէջք կատարել Սիսիանի օդանավակայանում, փրկել ուղևորներին և վիրավոր հրահանգիչ-օդաչու Միքայել Անդրեասյանին։
Ընդհանուր թռիչքաժամը Արցախ կազմել է 199 ժամ։
Պարգևատրվել է Արցախի Հանրապետության «Մարտական խաչ» 2-րդ աստիճանի շքանշանով։
Ծանոթագրություններ
Կատեգորիա:Հայ ազատամարտիկներ Կատեգորիա:Հայ օդաչուներ
Վասիլիկներ
Վասիլիկներ, Բազիլիկներ, բյուզանդական իրավունքի վերջին կոդիֆիկացիան, ավարտվել է 890 թվականին, Լևոն VI Իմաստասերի օրոք։ Բաղկացած է 60 գրքից։ Հիմքում ընկած են հիմնականում Հուստինիանոսի կոդիֆիկացիան, Պրոքեյրոնը (πρόχειρος - ձեռքի տակ եղած), բյուզանդական քաղաքացիական, քրեական, մասնակիորեն՝ դատական և եկեղեցական իրավունքի որոշ հիմնական ինստիտուտների կոդիֆիկացիան, որն իրագործվել է Վասիլ I-ի հրամանով, 879 թվականին՝ որպես ոչ պաշտոնական ժողովածու։ «Վասիլիկներ»-ի ուշ շրջանի ընդօրինակություններում մեջբերումներ կան 11-12-րդ դարերին բյուզանդական իրավաբանների երկերից։ «Վասիլիկներ»-ն արտացոլել են գյուղացիների շահագործումը, օրինականացրել ճորտատիրությունը, վերացրել մասնավոր հողատիրության խոշորացման սահմանափակումները և այլն։
Կատեգորիա:Բյուզանդական կոդիֆիկացիա Կատեգորիա:Մակեդոնական դինաստիա Կատեգորիա:Կոստանդնուպոլիս
Կոմունա (Օկտյաբրսկի շրջան)
Կոմունա (Коммуна), գյուղակ Ռուսաստանի Ռոստովի մարզի Օկտյաբրսկի շրջանում։ Մտնում է Կոմունարսկովո գյուղական համայնքի կազմի մեջ։
Կատեգորիա:Ռոստովի մարզի Օկտյաբրսկի շրջանի բնակավայրեր
Ապավեն Պողոսյան
Ապավեն Սարգսի Պողոսյան, հայ մանկավարժ։ Հայրենական մեծ պատերազմի մասնակից։
Յամագութի (պրեֆեկտուրա)
Յամագութի (山口県), պրեֆեկտուրա Ճապոնիայում, որը գտնվում է Տյուգոկու տարածաշրջանում Հոնսյու կղզու վրա։
Ապավեն Պողոսյան
Կենսագրություն
Պողոսյանը 89-րդ հայկական դիվիզիայի 400-րդ հրաձգային գնդում մարտնչել է հայրենիքի ազատության համար մինչև հաղթանակը` 1945 թվականի մայիսը։ 1942 թվականին Հյուսիսային Կովկասի ռազմաճակատում կռվել է Գրոզնի քաղաքի պաշտպանության համար։ Այն դասակը, որի կազմում Պողոսյանը մասնակցել է մարտերին, պայթեցրել է Թերեք գետի վրայի կամուրջը, փակել հակառակորդի ճանապարհը, մասնակցել է Հյուսիսային Կովկասի բազմաթիվ բնակավայրերի ազատագրմանը։ 89-րդ հայական դիվիզիան մասնակցել է Ղրիմի ազատագրմանը, նրա շարքերում Պողոսյանը գրոհել է ֆաշիստական բարբարոսների կրակակետերի ու խրամատների վրա ։
Յամագութի (պրեֆեկտուրա)
Վարչական կենտրոնը Յամագուտի քաղաքն է, իսկ ամենամեծ քաղաքը՝ Սիմոնոսեկին։
Ապավեն Պողոսյան
Կենսագրություն
Պողոսյանը Բեռլինը գրավող հայորդիների շարքում մարտերով հասել է Բեռլին։ Հրամանատարության առաջադրանքները օրինակելիորեն կատարելու համար պարգևատրվել է «Խիզախության համար», «Վարշավայի ազատագրման համար», «Բեռլինի գրավման համար», «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» և այլ մեդալներով ։
Յամագութի (պրեֆեկտուրա)
Պրեֆեկտուրայի տարածքը կազմում է 6 114,09 կմ²։ Բնակչությունը, 2014 թվականի մարդահամարի արդյունքներով կազմել է 1 409 952 մարդ, իսկ բնակչության խտությունը 230,61 մարդ/կմ² է։
Ապավեն Պողոսյան
Կենսագրություն
Մեծ հաղթանակից հետո Պողոսյանը զորացրվել է բանակից և անմիջապես անցել մանկավարժական աշխատանքի։ 1952 թվականին ավարտել է Երևանի պետական հեռակա մանկավարժական ինստիտուտի աշխարհագրական ֆակուլտետը։ Աշխատել է Էջմիածնի շրջանի Գրիբոյեդով գյուղի միջնակարգ դպրոցում։ Դասավանդել է աշխարհագրություն ։
Ծանոթագրություններ
Կատեգորիա:Հայ մանկավարժներ Կատեգորիա:ՀՊՄՀ շրջանավարտներ Կատեգորիա:Հայրենական մեծ պատերազմի մասնակիցներ Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ Կատեգորիա:«Խիզախության համար» մեդալով պարգևատրվածներ (ԽՍՀՄ) Կատեգորիա:«Բեռլինի գրավման համար» մեդալով պարգևատրվածներ Կատեգորիա:Տոլորս գյուղում ծնվածներ
Յամագութի (պրեֆեկտուրա)
Արտաքին հղումներ
Կատեգորիա:Տյուգոկու տարածաշրջան Կատեգորիա:Ճապոնիայի պրեֆեկտուրաներ
Տոկուսիմա (պրեֆեկտուրա)
Տոկուսիմա (徳島県), պրեֆեկտուրա Ճապոնիայում, որը գտնվում է Սիկոկու տարածաշրջանում, նույնանուն կղզի Սիկոկուի վրա։
Պրեֆեկտուրայի տարածքը կազմում է 4 146,74 կմ²։ Բնակչությունը, 2014 թվականի մարդահամարի արդյունքներով կազմել է 764 431 մարդ, իսկ բնակչության խտությունը 184,35 մարդ/կմ² է։
Արտաքին հղումներ
Կատեգորիա:Սիկոկու տարածաշրջան Կատեգորիա:Ճապոնիայի պրեֆեկտուրաներ
Լենինի անվ. Կոմունա (Օկտյաբրսկի շրջան)
'''Լենինի անվ. Կոմունա''' (Коммуна им. Ленина), գյուղակ Ռուսաստանի Ռոստովի մարզի Օկտյաբրսկի շրջանում։ Մտնում է Մոկրոլոգսկովո գյուղական համայնքի կազմի մեջ։
Կատեգորիա:Ռոստովի մարզի Օկտյաբրսկի շրջանի բնակավայրեր
Մամա (անձնանուն)
Մամա, հայկական իգական անուն։ Առաջացել է հայերեն մամ՝ «տատ կամ մայր» բառից ։
Ծանոթագրություններ
Կատեգորիա:Հայկական իգական անձնանուններ
Էլյին (քաղաք)
Էլյին (Hellín), Իսպանիայում գտնվող մունիցիպալիտետ, որը մտնում է Ալբասետե նահանգի և Կաստիլիա-Լա Մանչա ինքնավար մարզի կազմի մեջ։ Մունիցիպալիտետի տարածքը կազմում է 778,73 կմ²։ Բնակչության թիվը 2010 թվականի մարդահամարի տվյալներով կազմել է 31 109 մարդ։ Նահանգի վարչական կենտրոնից գտնվում է 60 կմ հեռավորության վրա։
Սպորտ
Քաղաքում գործում է «Բակու Էլյին Դեպորտիվո» ֆուտբոլային ակումբը։
Բողոք Էա-նասիրին
Էա-նասիրը Դիլմունում պղինձ է գնել և Միջագետքում վաճառել։ Մի օր նա պայմանավորվել է պղնձե ձուլակտորներ վաճառել Նաննիին։ Նաննին փողն ուղարկել է իր ծառայի միջոցով, որ գործարքն ավարտի և բերի ապրանքը ։ Նաննին պղինձը համարել է անորակ և չի ընդունել այն։
Ի պատասխան Նաննին սեպագիր նամակ է գրել Էա-նասիրին, որը պարունակում է բողոք Էա-նասիրին սխալ նմուշի պղնձի մատակարարման և այլ մատակարարման հետ կապված. Նաննին նաև դժգոհել է իր գործարքը վարող ծառայի նկատմամբ կոպիտ վերաբերմունքից։ Նամակում նա նաև նշել է, որ գրելու պահին ինքը չի ընդունել պղինձը, թեև դրա համար գումարը վճարել է ։
Սեպագիր տախտակն ունի 116 մմ բարձրություն, 50 մմ լայնություն, 26 մմ հաստություն և փոքր-ինչ վնասված է ։
Տախտակը հայտնաբերել և պահպանել է սըր Լեոնարդ Վուլլին, ով 1922-1934 թվականներին ղեկավարել է հին շումերական Ուր քաղաքում Փենսիլվանիայի համալսարանի և Բրիտանական թանգարանի համատեղ արշավախումբը ։
Ենթադրաբար Էա-նասիրի տան ավերակներում այլ տախտակներ էլ են հայտնաբերվել։ Դրանց մեջ կա Արբիթուրամ անունով մի մարդու նամակ, որը բողոքում էր, որ դեռ չի ստացել իր պղինձը, իսկ մեկ այլ նամակում ասվում է, որ գրողը հոգնել է վատ պղինձ ստանալուց ։
Մեր ժամանակներում Էա-նասիրը, ով պահում էր անորակ պղնձի մատակարարումից դժգոհություններով տախտակները, դարձել է համացանցային մեմ ։ Երբ 2021 թվականին Բլումբերգը զեկուցել է, որ Թուրքիայում մի վաճառական 36 միլիոն դոլարով վաճառել է պղնձի տեսքով ներկված քարեր, համացանցի օգտատերերը նրան համեմատել են Էա-նասիրի հետ ։
Արտաքին հղումներ
Կատեգորիա:Բրիտանական թանգարան Կատեգորիա:Գրականության պատմություն Կատեգորիա:Համացանցային մեմեր Կատեգորիա:Միջագետքի պատմություն Կատեգորիա:Նամակներ Կատեգորիա:Մ.թ.ա. 18-րդ դար Կատեգորիա:Հնագիտական նմուշներ
Սուդոկու
Սուդոկու(ճապոներեն` 数独-թարգմանաբար` առանձին թիվ), տրամաբանական խաղ, գլուխկոտրուկ թվերով։
Խաղի կանոնները
Դիցուք ունենք 9×9 չափի քառակուսի, որը բաժանված է 3×3 չափի քառակուսիների։ Քառակուսին ընդհանուր ունի 81 վանդակ։ Պետք է ազատ վանդակները լրացնել 1-9 թվերվ այնպես, որ չհամընկնեն ո՛չ հորիզոնական, ո՛չ ուղղահայաց և ո՛չ էլ 3×3 չափի քառակուսու մեջ։ Սուդոկուները լինում են տարբեր բարդությունների, բայց դրանց բարդությունը կախված է ոչ միայն նախօրոք լրացված թվերի քանակից, այլ նաև լուծման մեթոդից։ Ամենահեշտ լուծման մեթոդը դեդուկցիայի մեթոդն է՝ միշտ կա գոնե մեկ վանդակ, որին համապատասխանում է միայն մեկ թիվ։ Ճիշտ կազմված սուդոկուն ունի միայն մեկ լուծում։
Պատմություն
1970-ական թվականներին Հյուսիսային Ամերիկայում Լեոնարդ Էյլերի լատինական քառակուսու հիման վրա հորինեցին թվերով գլուխկոտրուկներ, որոնք առաջին անգամ տպագրվեցին «Dell Puzzle Magazine» ամսագրում 1979 թվականին, որոնք կոչվում էին "Number Place"- թվերի տեղը։ Բայց սուդոկուները դարձան հանրահայտ միայն 1980-ական թվականներին, երբ "Նիկոլի"ճապոնական ամսագիր սկսեց պարբերաբար տպել իր համարներում։
Տարատեսակներ
Գոյություն ունեն Սուդոկուի բազմաթիվ տարատեսակներ՝
Սուդոկու բջջային հեռախոսների համար
Գոյություն ունեն մի քանի տարբերակներ բջջային հեռախոսների և սմարթֆոնների համար։ Այս տարբերակները հարմար են նրանով, որ ցույց են տալիս սխալները, կամ կարող են հուշել որևէ թիվ։
Հետաքրքիր փաստ
Սուդոկու խաղն ունի 6,670,903,752,021,072,936,960 (մոտ 6.671 սեքստիլիոն) կոմբինացիա։
Կատեգորիա:Գլուխկոտրուկներ Կատեգորիա:Մաթեմատիկական գլուխկոտրուկներ Կատեգորիա:Ճապոնական ծագումով բառեր
25-րդ ժամ
«25-րդ ժամ» («25th Hour»), քրեական դրամա, որի ռեժիսորն է Սպայկ Լին։ Այս ֆիլմը էկրաններին է դուրս եկել 2002 թվականին։ Դևիդ Բենիոֆֆի վեպի էկրանավորումն է։
Սյուժե
Մոնտգոմերի Բրոգանը (Էդվարդ Նորթոն) հաջողակ երիտասարդ է Բրուկլինից, ով դատապարտվել է 7 տարի թմրանյութերի առևտրի համար։ Մյուս օրը նա կլինի բանտում և նա ունի 24 ժամ, որպեսզի պատրաստվի ապագա բանտարկմանը և հրաժեշտ տա բարեկամներին, որոնք ունեն ամեն մեկը տարբեր դիրքորոշումներ այս հարցի վերաբերյալ։
Մրցանակներ
2003 - Բեռլինի կինոփառատոնի հիմնական մրցույթին մասնակցելու իրավունք։ 2003 - «Ոսկե գլոբուս» ամենաօրիգինալ երաժշտության համար։
Ծանոթագրություններ
Կատեգորիա:2002 ֆիլմեր Կատեգորիա:Դրամա ֆիլմեր Կատեգորիա:Անգլերեն ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ամերիկյան դրամա ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Ամերիկյան վեպերի էկրանավորումներ Կատեգորիա:2000-ականների դրամա ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան քրեական դրամա ֆիլմեր Կատեգորիա:Touchstone Pictures ֆիլմեր Կատեգորիա:Ամերիկյան քրեական ֆիլմեր Կատեգորիա:Նյու Յորքում նկարահանված ֆիլմեր Կատեգորիա:Ֆիլմեր թմրանյութերի մասին
Կագավա (պրեֆեկտուրա)
Կագավա (香川県), պրեֆեկտուրա Ճապոնիայում, որը գտնվում է Սիկոկու տարածաշրջանում, նույնանուն կղզի Սիկոկուի վրա։ Ճապոնիայի ամենափոքր պրեֆեկտուրան է տարածքով։
Վարչական կենտրոնը Տակամացու քաղաքն է։
Պրեֆեկտուրայի տարածքը կազմում է 1 876,55 կմ²։ Բնակչությունը, 2014 թվականի մարդահամարի արդյունքներով կազմել է 981 577 մարդ, իսկ բնակչության խտությունը 523,08 մարդ/կմ² է։
Արտաքին հղումներ
Կատեգորիա:Սիկոկու տարածաշրջան Կատեգորիա:Ճապոնիայի պրեֆեկտուրաներ
Վլադիմիր Գորբատովսկի
Վլադիմիր Նիկոլաևիչ Գորբատովսկի (Влади́мир Никола́евич Горбато́вский, ), ռուսական ռազմական հրամանատար, հետևակային գեներալ ։
Քաղաքացիական պատերազմ և արտագաղթ
1919-ին արտագաղթեց Ֆինլանդիա:Համագործակցել է գեներալ Յուդենիչի հետ:Փոխծովակալ Պիլկինի հետ ներառվեց ռազմական կառավարման հատուկ հանձնաժողովի կազմի մեջ,և Վիբորգում հանձնաժողով կազմակերպեց Ստուրվեի հետ:Յուդենիչի հետ մեկնեց Էստոնիա:1920 թվականի հունվարի 22-ին-Յուդենիչի հյուսիսարևմտյան բանակի վիրավորների և հիվանդների իրավունքների պաշտպանության նախագահ դարձավ:Հյուսիս-արևմտյան բանակի լուծարումից հետո ապրեց Էստոնիայում:Էստոնիայում դառնում է ռուս սպաների ասոցիացիայի և տեղական միապետական կազմակերպության ղեկավար:Մահացել է Տալլինում։
Պարգևներ
Ռուսական Օտարերկրյա՝
Արտաքին հղումներ
Կատեգորիա:Առաջին համաշխարհային պատերազմին մասնակցած ռուսական ռազմական գործիչներ Կատեգորիա:Սուրբ Ստանիսլավի 1-ին աստիճանի շքանշանի ասպետներ
Կոստիկով (Օկտյաբրսկի շրջան)
Կոստիկով (Костиков), գյուղակ Ռուսաստանի Ռոստովի մարզի Օկտյաբրսկի շրջանում։ Մտնում է Մոկրոլոգսկովո գյուղական համայնքի կազմի մեջ։
Կատեգորիա:Ռոստովի մարզի Օկտյաբրսկի շրջանի բնակավայրեր
Սամվել Դավթյան
Սամվել Շահենի Դավթյան, ազատամարտիկ։
Կենսագրություն
1980-1982 թվականներին ծառայել է ԽՍՀՄ Զինված ուժերում։ 1988-1994 թվականներին Ստեփանակերտի կամավորական ջոկատի, Կենտրոնական ՊՇ-ի կազմերում մասնակցել է Կրկժանի, Խոջալուի, Շուշիի, Մարտակերտի ինքնապաշտպանական և ազատագրական մարտերին։
Հետմահու պարգևատրվել է Արցախի Հանրապետության «Մարտական Խաչ» 2-րդ աստիճանի շքանշանով։ Թաղված է Ստեփանակերտում։
Ծանոթագրություններ
Կատեգորիա:Հայ ազատամարտիկներ
Կրասնոգորնյացկի (Օկտյաբրսկի շրջան)
Կրասնոգորնյացկի (Красногорняцкий), ավան Ռուսաստանի Ռոստովի մարզի Օկտյաբրսկի շրջանում։ Մտնում է Կոմունարսկովո գյուղական համայնքի կազմի մեջ։
Էհիմե (պրեֆեկտուրա)
Էհիմե (愛媛県), պրեֆեկտուրա Ճապոնիայում, որը գտնվում է Սիկոկու տարածաշրջանում, նույնանուն կղզի Սիկոկուի վրա։
Վարչական կենտրոնը Մացույամա քաղաքն է։
Պրեֆեկտուրայի տարածքը կազմում է 5 678,33 կմ²։ Բնակչությունը, 2014 թվականի մարդահամարի արդյունքներով կազմել է 1 396 671 մարդ, իսկ բնակչության խտությունը 245,97 մարդ/կմ² է։
Արտաքին հղումներ
Կատեգորիա:Սիկոկու տարածաշրջան Կատեգորիա:Ճապոնիայի պրեֆեկտուրաներ
Անդրանիկ Պետրոսյան (մանկավարժ)
Անդրանիկ Մուսայելի Պետրոսյան, հայ մանկավարժ։ Հայրենական մեծ պատերազմի մասնակից։
Կենսագրություն
Անդրանիկ Պետրոսյանը ծնվել է 1921 թվականին, Լեռնային Ղարաբաղի Մարտունու շրջանի Մուշկապատ գյուղում։ Միջնակարգ դպրոցն ավարտել է 1938 թվականին, որից հետո աշխատել է շրջանի մշակույթի տան վարիչ, ֆիզկուլտկոմիտեի նախագահ։ 1941 թվականին աշխատել է Մարտակերտի դպրոցում, որպես ռուսաց լեզվի ուսուցիչ ։
Բանակ է զորակոչվել 1941 թվականին։ Ծառայել է գլխավորապես տնտեսական սպասարկման ստորաբաժանումներում, ավտոգնդում և հասել է մինչև Բեռլին, այնուհետև իր զորամասի հետ փոխադրվել է Հեռավոր Արևելք, մասնակցել իմպերիալիստական Ճապոնիայի դեմ մղված կռիվներին, հասնելով մինչև Պորտ-Արտուր ։
Պատերազմի ավարտից հետո Պետրոսյանը բնակություն է հաստատել Աշխաբադում։ 1950 թվականին փոխադրվել է Երևան, աշխատել վարչական մարմիններում և միաժամանակ սովորել և ավարտել է Երևանի պետական համալսարանի իրավաբանական բաժինը։ 1960 թվականից Պետրոսյանը վարել է միջնակարգ դպրոցի տնօրենի պաշտոնը ։
Մարտական աչքի ընկած ծառայությունների համար Պետրոսյանն արժանացել է կառավարական պարգևների՝ Կարմիր աստղի շքանշանի, «Մարտական ծառայությունների համար» և այլ մեդալների ։
Վիլամանիսկլե
Վիլամանիսկլե  (Vilamaniscle), մունիցիպալիտետ Իսպանիայում։ Գտնցում է Ժիրոնա պրովինցիայում, Կատալոնիա ինքնավար համայքնի կազմում։ Տարածքը կազմում է 5,5 կմ²։ Բնակչությունը՝ 181 մարդ։
Արտաքին հղումներ
Կատեգորիա:Իսպանիայի բնակավայրեր
Լատվիական ԽՍՀ ժողովրդական նկարիչ
Լատվիական ԽՍՀ ժողովրդական նկարիչ (Latvijas PSR tautas mākslinieks) Լատվիական ԽՍՀ-ի պատվավոր կոչում, որը շնորհվում էր լատվիացի խորհրդային կերպարվեստի վարպետներին, որոնց գործերն արժանանում էին բացառիկ մասնագիտական գնահատականի և ստանում էին համազգային ճանաչում։ Այն հաստատվել է Լատվիական ԽՍՀ Գերագույն խորհրդի նախագահության որոշմամբ, «Լատվիական ԽՍՀ ժողովրդական արտիստ», «Լատվիական ԽՍՀ ժողովրդական գրող» և Լատվիական ԽՍՀ ժողովրդական պոետ պատվավոր կոչումների հետ ։
1945 թվականին առաջին պարգևատրված անձը եղել է Լատվիական ԽՍՀ պետական արվեստի ակադեմիայի պրոֆեսոր և քանդակագործության բաժնի վարիչ, քանդակագործ Թեոդոր Զալկալնն է։
Լատվիայի ԽՍՀ ժողովրդական նկարիչ
Տարբեր տարիների «Լատվիական ԽՍՀ ժողովրդական նկարիչ» կոչումը շնորհվել է հետևյալ նկարիչներին.
Կրասնի (Օկտյաբրսկի շրջան)
Կրասնի (Красный), գյուղակ Ռուսաստանի Ռոստովի մարզի Օկտյաբրսկի շրջանում։ Մտնում է Կրասյուկովսկովո գյուղական համայնքի կազմի մեջ։
Կատեգորիա:Ռոստովի մարզի Օկտյաբրսկի շրջանի բնակավայրեր
Սերգեյ Վասիլկովսկի
Սերգեյ Իվանովիչ Վասիլկովսկի, ուկրաինացի նկարիչ։
Կենսագրություն
1876-1885 թվականներին սովորել է Պետերբուրգի Գեղարվեստի ակադեմիայում։ Հեղինակ է ուկրաինական քնարական, էպիկական բնանկարների, ժանրային պատկերների, Ուկրաինայի պատմությանը նվիրված նկարների («Կազակն ու աղջիկը», 1894, Խարկովի Գեղարվեստական թանգարան, «Կազակների երթը», 1917, մասնավոր հավաքածու, Կիև), Պոլտավայի զեմստվոյի շենքի համար ստեղծված 3 պաննոների (1902-1908), ոչնչացել են Հայրենական մեծ պատերազմի տարիներին), «Հին Ուկրաինայի եղելություններից» 1900 և «Ուկրաինական զարդա-Ա․ Ա․ Վասիլյան Վ․ Մ․ Վասնեցով պատկերի մոտիվներ» (1912, երկուսն էլ Ն․ Ս․ Սամոկիշի ընկերակցությամբ) ալբոմների։
Ուսումը
Սերգեյը կերպարվեստի առաջին հմտությունները ստացել է Խարկովի դպրոցում։ Նրա ուսուցիչն է եղել Դմիտրի Բեզպերչիյը 1825-1913 թվականներին։
Կոտի (պրեֆեկտուրա)
Կոտի (高知県), պրեֆեկտուրա Ճապոնիայում, որը գտնվում է Սիկոկու տարածաշրջանում, նույնանուն կղզի Սիկոկուի վրա։
Վարչական կենտրոնը Կոտի քաղաքն է։
Պրեֆեկտուրայի տարածքը կազմում է 7 105,16 կմ²։ Բնակչությունը, 2014 թվականի մարդահամարի արդյունքներով կազմել է 738 458 մարդ, իսկ բնակչության խտությունը 103,93 մարդ/կմ² է։
Արտաքին հղումներ
Կատեգորիա:Սիկոկու տարածաշրջան Կատեգորիա:Ճապոնիայի պրեֆեկտուրաներ
Զոլաքար (գետ)
Զոլաքար, Ղռիձորիառու, գետ Հայաստանի Գեղարքունիքի մարզում։ Սկիզբ է առնում Վարդենիսի լեռների կենտրոնական մասի հյուսիսային լանջերից և Զոլաքար գյուղից 1,5 կմ հյուսիս թափվում Սևանա լիճ։ Երկարությունը՝ 14 կմ ։
Ծանոթագրություններ
Կատեգորիա:Գեղարքունիքի մարզի գետեր Կատեգորիա:Սևանա լճի ավազանի գետեր
Զոհաջուր (գետ)
Զոհաջուր, գետ Հայաստանի Սյունիքի մարզում։ Սկիզբ է առնում Զանգեզուրի լեռներից և Աշոտավան գյուղի մոտ ձախից միախառնվում Սիսան գետին։ Երկարությունը՝ 14 կմ ։
Ծանոթագրություններ
Կատեգորիա:Սյունիքի մարզի գետեր Կատեգորիա:Սիսիան գետի վտակներ
Ատամ Գողթնեցի
Ատամ Գողթնեցի (նաև՝ Ատոմ Գողթնեցի , ), հայ նախարար Մեծ Հայքում, Գողթն գավառի տանուտեր, Գողթնեցիների նախարարական տոհմից  ։ 341 թվականին մի խումբ նախարարների հետ ուղեկցել է Հուսիկ Ա Պարթևին Կեսարիա՝ կաթողիկոս ձեռնադրվելու համար ։
Տիրան Բ-ի գումարած ժողովը
Մեծ Հայքի արքա Խոսրով Կոտակի մահից հետո նրան հաջորդում է որդին՝ Տիրան Բ-ն (338-350)։ Իսկ Հայ Առաքելական եկեղեցու կաթողիկոսական գահին Վրթանես Ա-ին հաջորդում է որդին՝ երիտասարդ Հուսիկ Ա Պարթևը։ Տիրան թագավորը սովորության համաձայն, Հուսիկ Պարթևի հետ գումարում է ժողով, մեծ նախարարների մասնակցությամբ։ Գումարված ժողովին մասնակցում են՝ մեծ հազարապետ Վաղարշ Անձտեցին, որը Մեծ Հայքի հազարապետության տոհմից էր (այդ ժամանակներում հազարապետները նշանակվում էին Անձտեացիների տոհմից) ու Անձիտի իշխանն էր, Մեծ Ծոփքի Զարեհ Ծոփացի իշխանը, Շահունյաց Ծոփքի Վարազ Շահունի իշխանը, Հաշտենից գավառի իշխան Գնիթ Կամինականը, Վանանդ գավառի իշխան Որոթ Վանանդեցին, Անձևացյաց տոհմի իշխան Շահեն Անձևացին, Գողթնի իշխան Ատամը, Կողբափորի իշխան Մանավազը, Ձորափորի իշխան Գորութը, Խորխոռունյաց տոհմից մախազության տան իշխան Մանասպը, Սահառունյաց տոհմի իշխան Տիրոցը և Գնունյաց իշխան Աբան ։
Էպիդուրալ հեմատոմա
Էպիդուրալ հեմատոմայի ժամանակ արյունը կուտակվում է ուղեղը շրջապատող արտաքին թաղանթի (կարծրենի) և գանգոսկրերի միջև ։ Հաճախ, գիտակցության կորուստը հետևում է գլխի վնասվածքին, դիտվում է գիտակցության կարճատև վերականգնում, այնուհետև կրկին կորուստ ։ Այլ ախտանիշներից կարող են լինել գլխացավը, շփոթվածությունը, սրտխառնոցը և մարմնամասերի շարժման անկարողությունը ։ Բարդություններից է ցնցումը ։
Առաջացման տիպիկ պատճառը գլխի վնասումն է, ինչի հետևանքով կոտրվում է քունքոսկրը և արյունահոսում է միջին ուղեղային զարկերակը ։ Երբեմն, հեմատոման կարող է առաջանալ արյան հիվանդությունների կամ անոթային մալֆորմացիաների հետևանքով ։ Ախտորոշվում է ՀՇ-ի կամ ՄՌՇ-ի միջոցով ։ Եթե հեմատոման տեղակայվում է ողնուղեղում, անվանում են ողնուղեղային էպիդուրալ հեմատոմա ։
Բուժումը սովորաբար ներառում է շտապ վիրահատական միջամտություն կրանիոտոմիայով կամ Բորի գործիքով բացված անցքով ։ Բուժման բացակայության դեպքում ելքը մահացու է ։ Գլխի վնասվածքների 1-4%-ը ուղեկցվում են այս ախտաբանական վիճակով ։ Հաճախ հանդիպում է երիտասարդ տարիքում ՝ տղամարդկանց գերակշռությամբ ։
Նշաններ և ախտանիշներ
Էպիդուրալ, սուբդուրալ և սուբարախնոիդալ արյունահոսությունները արտապարենքիմատոզ են և տեղակայվում են ուղեղահյուսվածքից դուրս, մինչդեռ ներպարենքիմային արյունահոսությունները ընդգրկում են ուղեղի պարենքիմը և փորոքները։
Էպիդուրալ հեմատոմաները անմիջապես վնասվածքից հետո կարող են ընթանալ գաղտնի և ախտանիշներն ի հայտ են գալիս ավելի ուշ։ Երբ արյունը կուտակվում է էպիդուրալ տարածությունում, այն ճնշում է ներգանգային կառույցներին, որը կարող է տարածվել գանգուղեղային երրորդ զույգ նյարդերի վրա ։ Սա արտահայտվում է վնասվածքի ենթարկված կողմում բբի ֆիքսմամբ և լայնացմամբ ։ Ակնագունդը կարող է տեղաշարժվել դեպի դուրս և ներքև՝ պայմանավորված չորրորդ և վեցերորդ զույգ նյարդերի անբավարարությամբ։
Այլ դրսևորումներից կարող են լինել վերջույթի թուլության զգացումը ախտահարման հակառակ կողմում՝ բացառությամբ մի քանի եզակի դեպքերի, դա պայմանավորված է արդեն իսկ խաչված բրգաձև ուղիների ճնշմամբ, և տեսադաշտի որոշակի նեղացում կրկին ախտահարման հակառակ կողմում՝ պայմանավորված ախտահարված կողմում հետին ուղեղային զարկերակի ճնշմամբ։
Ամենավտանգավոր իրավիճակը ուղեղի նշիկների ճողվածքն է, որը կարող է հանգեցնել շնչառության կանգի երկարավուն ուղեղի կենսական կենտրոնների ճնշման հետևանքով։ Եռորյակ նյարդը (5֊րդ զույգ) պրոցեսի մեջ ընդգրկվում է ավելի ուշ, վերջինս պայմանավորված է կամրջի ճնշմամբ, բայց սա նշանակալի կլինիկական դրսևորում չի կարող լինել, քանզի այդժամ պացիենտն արդեն կարող է մահացած լինել ։ Հետին գանգափոսում տեղակայվելու դեպքում՝ նշիկային ճողվածքը դրսևորվում է Քուշինգի եռյակով, այն է գերճնշում, դանդաղասրտություն և անկանոն շնչառություն։
Էպիդուրալ հեմատոման կտրուկ զարգացող է, քանի որ այն առաջանում է բարձր ճնշման տակ գտնվող զարկերակներից։ Էպիդուրալ հեմատոման հասնում է իր առավելագույն չափերին վնասվածք ստանալուց վեցից ութ ժամ անց՝ զբաղեցնելով 25֊ից 75 խորանարդ սանտիմետր ներգանգային տարածություն ։ Հեմատոման ընդարձակվելով ճնշում է կարծրենուն՝ դառնալով ինտեսիվ գլխացավի պատճառ։ Էպիդուրալ հեմատոման մեծանալով կարող է բարձրացնել ներգանգային ճնշումը, պատճառ դառնալ ուղեղային տեղաշարժերի, շրջանառող արյան ծավալի կորստի կամ պարզապես ճնշել գանգատուփը։ Առավել մեծ հեմատոմաներն ավելի շատ են վնաս հասցնում։ Էպիդուրալ հեմատոմաները կարող են արագ աճել ու ճնշել ուղեղի հիմը, պատճառ դառնալ գիտակցության կորստի, ոչ նորմալ դիրքային ռեակցիաների և բբի՝ լույսի հանդեպ ոչ նորմալ պատասխանի ։
Պատճառագիտություն
Ներգանգային հեմատոմաների առավել տարածված պատճառը վնասվածքներն են, թեև ինքնաբեր արյունահոսություններ ևս հնարավոր են։ Արյունահոսությունները հաճախ հետևանք են արագացող և կտրուկ դադարող պատահարների և հակադիր ներգործող ուժերի ։ Հեմատոմաների մեծ մասը ծագում են ուղեղային զարկերակներից, մասնավորապես քունքային շրջանից։ Էպիդուրալ հեմատոմաների 10%֊ը կարող են լինել երակային ծագման ՝ որպես  շարժման ժամանակ պտտաձև ուժերի ներգործությամբ առաջացած վնասվածքի հետևանք։ Էպիդուրալ հեմատոմայի տեղակայումը կախված է գլխի վրա հարվածի տեղից։ Միջին ուղեղային զարկերակի անոթավորման շրջանը համեմատաբար խոցելի է և հեշտ է ենթարկվում վնասման ։ Հեմատոմաների միայն 20֊30%֊ն  է տեղակայված քունքային շրջանից դուրս ։  Ուղեղը կարող է վնասվել նաև ներգանգային անհարթությունների հետևանքով։ Էպիդուրալ հեմատոմաները սովորաբար տեղակայվում են հենց ազդող ուժի տեղում, շատ հազվադեպ, բայց հնարավոր է հեմատոմայի՝ հարվածի հակառակ կողմում տեղակայում ։
Ախտորոշում
ՀՇ֊արտապատկերման և ՄՌՇ֊ի միջոցով ստացված պատկերներում, էպիդուրալ հեմատոմաները սովորաբար ունեն ուռուցիկ տեսք, քանզի հեմատոմայի ընդարձակումը սահմանափակվում է գանգի կարաններով, իսկ այս տեղամասերում կարծրենին սերտորեն կապված է գանգի ոսկրերին։ Այսպիսով հեմատոման աճում է դեպի ուղեղ, ինչպես դա լինում է սուբդուրալ հեմատոմաների դեպքում։ Էպիդուրալ հեմատոմաները տեսապատկերման տիպիկ պատկերի պատճառով հաճախ անվանում են «ոսպնյականման»։
Էպիդուրալ հեմատոման կարող է առաջանալ սուբդուրալ հեմատոմայի հետ միաժամանակ կամ առանձին ։ ՀՇ֊արտապատկերմամբ հայտնաբերվում է էպիդուրալ կամ սուբդուրալ հեմատոմա անգիտակից պացիենտների 20%֊ի մոտ ։ Էպիդուրալ հեմատոմաներին բնութագրական է, այսպես կոչված, թափանցիկ շրջանի առկայությունը, երբ գիտակցությունը վերականգնվում է, իսկ արտաքին տեսքը նորմալ է,բայց որոշ ժամանակ անց հանկարծակի ու արագորեն գիտակցությունը մթագնում է։ Թափանցիկ շրջանի տևողությունը կախված է վնասվածքի ծանրության աստիճանից,և հենց դա է օգնում էպիդուրալ հեմատոմա ախտորոշելուն։ Եթե պացիենտը չի ենթարկվում օպերատիվ վիրաբուժական միջամտության, այդ դեպքում շատ մեծ են մահանալու շանսերը ։
Բուժում
Ինչպես այլ ներգանգային հեմատոմաների դեպքում, այս դեպքում ևս արյունը կարելի է հեռացնել վիրահատական եղանակով՝ նվազեցնելու համար գլխուղեղի վրա ունեցած վերջինիս ճնշումը ։ Հեմատոման հեռացվում է տրեպանացիոն անցքի միջով կամ գանգահատմամբ։ Երբեմն, եթե պացիենտին նյարդավիրաբուժական բաժանմունք տեղափոխելը երկար ժամանակ է պահանջում, տրեպանացիան կատարում են անհետաձգելի բուժօգնության բաժամունքում ։
Դիտարժան դեպքեր
Միշել դե Մոնտեն իր «Փիլիսոփայություն այն մասին, թե ինչպես սովորել մահանալ» գրվածքում, որը գրի էր առել 1580 թվականին, պատմում է իր եղբոր՝ կապիտան Սուրբ Մարտինի մասին, ով 23 տարեկան էր։ Նա խաղում էր մեծ թենիս, երբ վիրավորվեց թենիսի գնդակից աջ ականջից մի փոքր վերև։ Չկար ոչ մի վերք կամ ցնցման նշան, նա անգամ չնստեց հանգստանալու, բայց հինգ կամ վեց ժամ անց նա մահացավ հարվածի հետևանքով առաջացած ապոպլեքսիայից։
1998 թվականի փետրվարի 20֊ին, 38֊ամյա հնդիկ կրիկետ խաղացող Ռեմոն Լամբան գլխով հարվածել է կրիկետի տախտակին՝ առանց սաղավարտի խաղալու հետևանքով, Լամբան լքեց խաղադաշտը, չնայած վնասվածքը ոչ մի կերպ չէր արտահայտվում այդ ընթացքում։ Նույն օրը նա ընկավ կոմայի մեջ և երեք օր անց մահացավ ներքին արյունահոսությունից ։
2003 թվականի ապրիլի 17֊ին, 72֊ամյա բժիշկ Ռոբերտ Էթկինսը, ով էթկինյան դիետայի ստեղծողն է, աշխատանքի գնալու ճանապարհին սայթաքել է սառույցի վրա և հարված է ստացել գլխին։ Հիվանդանոց տեղափոխման ճանապարհին նա կորցրել է գիտակցությունը և մոտ երկու շաբաթ անցկացրել ինտենսիվ թերապիայի բաժանմունքում։ Նրա մահվան վկայականում, որպես մահվան փաստացի պատճառ գրված է «բութ վնասվածք գլխին՝ էպիդուրալ հեմատոմայով» ։
2009 թվականի մարտի 18֊ին, դերասանուհի Նատաշա Ռիչարդսոնը մահացել է էպիդուրալ հեմատոմայի պատճառով, նա վնասվանքը ստացել էր երկու օր առաջ Մոնտ֊Տրեմբլենտում (Կանադա) դահուկներով սահելիս ։ Շատ պացիենտների նման, նա ևս ունեցել էր թափանցիկ շրջան, երբ չէին եղել որևէ ախտանշաններ, միայն մոտ մեկ ժամ անց նա գանգատվել է գլխացավից ։ Մինչ բժշկական օգնություն ցուցաբերելը, հեմատոման հասցրել էր մեծ վնաս պատճառել ։
2010 թվականի մայիսի 26֊ին, դերասան Գերի Քոլմանն ընդունվել է տարածաշրջանային Յուտա Վելլի բժշկական կենտրոն Պրոհոյում՝ ընկնելու հետևանքով ստացած գլխի վնասվածքի կապակցությամբ։ Նա այդ ժամանակ սահմանային իրավիճակում էր, հաջորդ օրը կեսօրին նա կորցրեց գիտակցությունը և մահացավ մայիսի 28֊ին։
2012 թվականի սեպտեմբերի 5֊ին, բեյսբոլի մեծ հավաքականի հարվածող Բրենդոն Մակկարթին իր գլխին պատահաբար հարված ստացավ Էրիկ Էյբորի կողմից։ Նա միանգամից տեղափոխվեց հիվանդանոց, որտեղ ենթարկվեց երկժամյա վիրահատական միջամտության։ Նա ուներ գանգի կոտրվածք և ստացել էր ուղեղի ցնցում, թեև չէր կորցրել գիտակցությունը։
Արտաքին հղումներ
Կատեգորիա:Նյարդային համակարգի հիվանդություններ
Սագա (պրեֆեկտուրա)
Սագա (徳島県), պրեֆեկտուրա Ճապոնիայում, որը գտնվում է Կյուսյու տարածաշրջանում, նույնանուն Կյուսյուի կղզու վրա։
Վարչական կենտրոնը Սագա քաղաքն է։
Պրեֆեկտուրայի տարածքը կազմում է 2 439,65 կմ²։ Բնակչությունը, 2014 թվականի մարդահամարի արդյունքներով կազմել է 835 473 մարդ, իսկ բնակչության խտությունը 342,46 մարդ/կմ² է։
Արտաքին հղումներ
Կատեգորիա:Կյուսյու տարածաշրջան Կատեգորիա:Ճապոնիայի պրեֆեկտուրաներ
Տուկումայի շրջան
Տուկումայի շրջան, վարչատարածքային միավոր Լատվիայի կենտրոնական մասում, գտնվում է պատմական Կուրզեմե մարզում։ Երկրամասը բաղկացած է տաս շրջաններից և Տուկումա քաղաքից, որը համարվում է շրջանի կենտրոնը։
2010 թվականի հունվարի 1-ի դրությամբ բնակչությունը կազմել է 33.396 մարդ ։ Տարածքի մակերեսը կազմում է 1199.7 կմ² ։
Տարածաշրջանը կազմավորվել է 2009 թվականի հուլիսի 1-ին Լատվիայի Տուկումայի շրջանի վարչական բարեփոխումների ավարտից հետո։
Ազգային կազմ
2011 թվականի Լատվիայի մարդահամարի տվյալներով բնակչության ազգային կազմը բաշխվել է հետևյալ կերպ՝
Արտաքին հղումներ
Կատեգորիա:Լատվիայի շրջաններ Կատեգորիա:Լատվիայի բնակչություն Կատեգորիա:Լատվիայի բնակավայրեր Կատեգորիա:2009 հիմնադրումներ Լատվիայում
Սանդրո դե Ամերիկա
Ռոբերտո Սանչես-Օկամպո (Roberto Sánchez-Ocampo,, առավել հայտնի է իր գեղարվեստական անուններով՝ Սանդրո/Սանդրո դե Ամերիկա (Ամերիկացի Սանդրո), Խիտանո (գնչու), Արգենտինյան Էլվիս), արգենտինացի երգիչ և դերասան։ Համարվում է Լատինական Ամերիկայում իսպաներեն երգող առաջին ռոք երգիչներից մեկը։ Մոնտաժել է 52 պաշտոնական ձայնասկավառակ, վաճառել 50 միլիոն օրինակ, այլ աղբյուրներում՝ 75 միլիոն ։ Նրա առավել հայտնի երգերից են՝ «Dame fuego», «Rosa, Rosa», «Quiero llenarme de ti», «Penumbras», «Porque yo te amo», «Así», «Mi amigo el Puma», «Tengo», «Trigal» և «Una muchacha y una guitarra»: Սանդրոյի ամենահայտնի երգի՝ «Rosa, Rosa» սինգլի 2 միլիոն օրինակ է վաճառվել։ Նրա մեկ այլ հիթ՝ «Tengo», MTV հեռուստաալիքի և Rolling Stone ամսագրի կողմից Արգենտինական 100 լավագույն ռոք երգերի ցանկում հայտնվել է 15-րդ տեղում։
Սանդրոն առաջին լատինոամերիկացի երգիչն է եղել, ով հանդես է եկել Մեդիսոն Սքուեր Գարդենի Felt Forum-ում ։ 2005 թվականին Սանդրոն արժանացել է Լատինական Գրեմմիի։
Կենսագրություն
Սանդրոն ծնվել է 1945 թվականին Բուենոս Այրեսում՝ Նիդիա Օկամպոյի և Վիսենտե Սանչեսի ընտանիքում։ Մանկությունն անցել է Բուենոս Այրեսի Վալենտին Օլսինա հարավային շրջանում ։ Կիթառ նվագել սովորել է մանուկ հասակից՝ իր երաժշտությունը բնորոշելով որպես գնչուական ։ Նրա պապը (հոր կողմից) ռուս գնչու էր Հունգարիայից, ովքեր Արգենտինայում հայտնի են որպես «Խիտանոս» ։
Դպրոցական տարիներին Սանդրոն ընդօրինակում էր ռոքնռոլի արքա Էլվիս Փրեսլիին, իսկ ավել ուշ նա ստեղծեց իր իսկ ոճը, որը նրա կարիերայի սկիզբը դրեց, և Սանդրոն դարձավ իսպանալեզու ռոք երաժշտության առաջին կատարողը (պիոները)։ 1971 թվականի նոյեմբերի 10-ին Բոտոն Գարդենում նա հանդիպեց Էլվիս Փրեսլիին։ 1961 թվականին Սանդրոն ստեղծեց Sandro & los de Fuego խումբը, որը մեծ համբավ ստացավ «Sábados Circulares» հեռուստաշոուի ժամանակ և 1960-ական թվականներին լայն ճանաչում գտավ։ «Ave de Paso», «Atmósfera Pesada», «Quiero Llenarme de Ti», «Tengo», «¿A esto le llamas amor?», «Eres el demonio disfrazado» («(You're the) Devil in Disguise» շապիկը), «Porque yo te amo», «Penumbras», «Una muchacha y una guitarra», «Trigal» կամ «Rosa Rosa» երգերը Սանդրոյի մեծ կարիերայի սկիզբը դրեցին։
Սանդրոն գլխավոր դերեր է խաղացել 11 ֆիլմերում, այդ թվում՝ «Quiero llenarme de ti» («Ուզում եմ լրացնել քեզ» - 1969) և «Subí que te llevo» («Նստիր, ես քեզ զբոսանքի կտանեմ» - 1980), «Tú me enloqueces» («Ես խենթանում եմ քեզ համար»), 1976 ։ Վերջին ֆիլմում նրա խաղընկերոջը՝ արգենտինացի դերասանուհի Սուսանա Խիմենեսին առաջարկել են TV վարիետե, երբ Սանդրոն հրաժարվել է դրանից։ Խիմենեսի «Hola Susana» շոուն 1987 թվականին մեկնարկից հետո բարձր վարկանիշ է ունեցել ։
Սանդրոն նկարահանվել է նաև երկու հեռուստանովելներում, առավել հայտնի է «Fue sin Querer» («Ես դա ի նկատի չունեի») հեռուստասերիալը պուերտոռիկացի դերասանուհի Գլադիս Ռոդրիգեսի մասնակցությամբ։
Սանդրոն առաջին լատինական երգիչն է, որի տոմսերը 1970-ական թվականներին 5 անգամ ամբողջությամբ վաճառվել են Մեդիսոն Սքուեր Գարդենի Felt Forum-ում, (տարողությունը՝ 5000): Մի քանի անգամ ներկայացել է Էդ Սալիվանի շոուում, ինչպես նաև հանդես է եկել Դոմենիկո Մոդուանոյի, The Doors-ի և այլոց հետ։
Սանդրոյի երգերը ձայնագրել են այնպիսի միջազգային երգիչներ, ինչպիսիք են Շիրլի Բեսին, Լայզա Մինելլին, Բերտ Բակարակը, Դալիդան, Շիռլի Մակլեյնը, Տոտո Կուտունյոն, Նենսի Ուիլսոնը, Մերի Հոփքինը, Լորեդանա Բերտեն, Ումբերտո Տոցցին, Ժիլբեր Բեկոն, Միլվան, Խուլիո Իգլեսիասը, Խոսե Լուիս Ռոդրիգեսը և Էնգելբերտ Համփերդինքը։
1998 թվականին հայտնի դարձավ, որ Սանդրոն տառապում է թոքերի քրոնիկ հիվանդությունից, ինչը մեծ մտահոգություն առաջացրեց նրա երկրպագուների մոտ։ Երկար տարիներ Սանդրոն մոլի ծխող է եղել, որի հետևանքով էլ առաջացել է հիվանդությունը։
Մահ
2009 թվականի նոյեմբերի 20-ին Մենդոսայում Սանդրոյին սիրտ-թոքերի փոխպատվաստում կատարեցին, որը բարեհաջող անցավ։ 5 օր անց կայացած մամլո ասուլիսում նրա բժիշկները հայտնեցին, որ Սանդրոն գտնվում է ինտենսիվ խնամքի ներքո, շնչում է առանց շնչադիմակի և դանդաղ ապաքինվում է։ Սակայն 2010 թվականի հունվարի 4-ի երեկոյան սեպտիկական շոկից, միջընդերքի իշեմիայից և տարածված ներանոթային մակարդումից Սանդրոն մահացավ Մենդոսայի իտալական հիվանդանոցում ։
Արտաքին հղումներ
Կատեգորիա:Արգենտինացի երգիչներ Կատեգորիա:Արգենտինացի դերասաններ
Պուասոնի գործակից
Պուասոնի գործակից, առաձգական մարմնի նյութի ֆիզիկական բնութագիր, որը հավասար է մարմնի տարրի լայնական և երկայնական հարաբերական դեֆորմացիաների բացարձակ արժեքների հարաբերությանը։ Մուծել է Սիմեոն Պուասոնը։
Նկարագրում
Ուղղանկյուն զուգահեռանիստը x առանցքի ուղղությամբ ձգելիս այդ առանցքի երկայնքով տեղի է ունենում երկարացում՝ իսկ у և z ուղղահայաց առանցքների երկայնքով՝ սեղմում.
Պուասոնի գործակիցը հավասար է՝
կամ
Իզոտրոպ մարմնի դեպքում Պուասոնի գործակիցի մեծությունը չի փոխվում ոչ ձգումը սեղմումով փոխարինելիս, ոչ էլ դեֆորմացիայի առանցքների փոփոխության ժամանակ, այսինքն՝ ։ Անիզոտրոպ մարմիններում Պուասոնի գործակիցը կախված է առանցքների ուղղությունից։ Պուասոնի գործակիցը, առաձգականության մոդուլներից մեկի հետ, որոշում է իզոտրոպ մարմնի բոլոր առաձգական հատկությունները։ Պուասոնի գործակցի մեծությունը մետաղական նյութերի մեծ մասի համար մոտ է 0,3-ի։
Երկու Սիցիլիաների թագավորություն
Երկու Սիցիլիաների թագավորթություն (Regno delle Due Sicilie, Regnu dî Dui Sicili, Regnu dî Dui Sicili)` թագավորություն, որը գոյություն է ունեցել 1816-1891 թվականներին, և առաջացել է Սիցիլիական և Նեապոլիտական թագավորությունների միացումից։ Եղել է Ապենինյան թերակղզու ամենամեծ պետությունը ։ «Նեապոլիտյան թագավորություն» ժամանակ առ ժամանակ ոչ պաշտոնական ձևով նույնպես օգտագործվում էր որպես պետության անվանում։ Թագավորության մայրաքաղաքներ Նեապոլը, իսկ կառավարող արքայատոհմն էր Նեապոլիտական Բուրբոնները։ Ռիսորջիմենտոյի արդյունքում ընկավ Իտալիայի կազմի մեջ։
Իտալիայի միացումից հետո նախկին թագավորության տարածքը դեռ պահպանում էր իր ինքնատիպությունը տնտեսական, սոցիալական, մշակութային և լեզվական տեսակետներից, ստալանով ընդհանրացված «հյուսիսային Իտալիա» անվանումը, և մինչ մեր օրերը որոշ աստիճանով այն ասոցացվում է ցածր զարգացվածության աստիճանի, գյուղական կյանքի, ապօրինությունների և մաֆիայի հետ ։